Grav nr. 1, hvor tekstene ble funnet, befinner seg i gravkomplekset i distriktet Jingshan, i nærheten av Jingmen i landsbyen Guodian i provinsen Hubei. Dette er 9 km nord for den gamle byen Ying som var hovedstaden i staten Chu fra omkring 676 f.Kr. til 278 f.Kr. Graven og dens innhold ble studert for å avgjøre identiten til den avdøde, en eldre adelig lærd som var læreren til en kongelig prins. Prinsen har blitt identifisert som kronprins Heng, som senere ble kong Qingxiang av Chu. Han var konge da staten Qin inntok Ying i året 278 f.Kr, og tekstene er derfor daterte til omkring 300 f.Kr.